
Comisia pentru buget, finanţe şi bănci

Bucureşti,   5.11.2003   

Nr. 22/510

Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind stabilirea destinaţiei cotei de 1% din impozitul pe venitul anual global aflată la dispoziţia contribuabililor persoane fizice, cu care comisia noastră a fost sesizată în fond cu adresa Biroului Permanent nr.416 din 22 septembrie 2003.

PREŞEDINTE,

Prof. dr. Florin Georgescu

Comisia pentru buget, finanţe şi bănci

Bucureşti 5.11.2003

Nr.22/510

RAPORT

asupra propunerii legislative privind stabilirea destinaţiei cotei de 1% din impozitul pe venitul anual global aflată la dispoziţia contribuabililor persoane fizice

Cu adresa nr.416 din 22 septembrie 2003, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă privind stabilirea destinaţiei cotei de 1% din impozitul pe venitul anual global aflată la dispoziţia contribuabililor persoane fizice.
La întocmirea raportului s-a avut în vedere punctul de vedere al Guvernului, precum şi avizul Consiliului Legislativ.

La lucrările comisiei au participat 24 deputaţi, din totalul de 25 membri ai comisiei.

Prezenta propunere legislativă are ca obiect de reglementare stabilirea destinaţiei cotei de 1%, care ar urma să fie prevăzută în art.651 din Ordonanţa Guvernului nr.7/2001 privind impozitul pe profit.

In urma examinării propunerii legislative privind stabilirea destinaţiei cotei de 1% din impozitul pe venitul anual global aflată la dispoziţia contribuabililor persoane fizice, în şedinţa din 5 noiembrie 2003, comisia a hotărât, cu 23 de voturi pentru şi 1 abţinere, respingerea, din următoarele considerente:

- compatibilitatea acestui proiect de lege trebuie apreciată în relaţie cu cadrul legislativ românesc în vigoare, în special cu Legea finanţelor publice nr.500/2002, ale cărei prevederi nu permit contribuabilului să dispună asupra destinaţiei impozitului;

- totodată, odată cu intrarea în vigoare a Codului fiscal, preconizată pentru 1 ianuarie 2004, toate prevederile de ordin fiscal care sunt în prezent în vigoare vor fi abrogate şi cuprinse într-o formă unitară în prevederile acestei noi reglementări fiscale;

- schimbarea destinaţiei a 1% din impozitul pe venit contravine principiilor reglementărilor în vigoare. Astfel, potrivit Legii nr.500/2002 privind finanţele publice, impozitul reprezintă o prelevare obligatorie, fără contraprestaţie şi nerambursabilă, efectuată de către administraţia publică pentru satisfacerea necesităţilor de interes general. Impozitul pe venit fiind un venit al bugetului de stat, contribuabilii persoane fizice nu pot dispune asupra destinaţiei acestuia, ei fiind, în calitate de contribuabili, beneficiarii prestaţiilor statului.


Prezenta propunere legislativă face parte din categoria legilor ordinare.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

          Experţi parlamentari:

          Onete Alexandru

          Popescu Luminiţa

